സ്വപ്ന ജയിലിന് പുറത്തേക്കിറങ്ങിയത് അമ്മയുടെ കൈപിടിച്ച് ജാമ്യം കിട്ടി നാലാം നാള് മോചനം ! തിരുവനന്തപുരം: നയതന്ത്ര സ്വര്ണ്ണക്കടത്ത് കേസ് പ്രതി സ്വപ്ന സുരേഷ് ജയിലിന് പുറത്തേക്കിറങ്ങിയത് അമ്മയുടെ കൈപിടിച്ച്. ജാമ്യവുമായി ബന്ധപ്പെട്ട രേഖകള് സ്വപ്നയുടെ അമ്മ ഇന്ന് രാവിലെയാണ് അട്ടക്കുളങ്ങര ജയിലിലെത്തിച്ചത്. കുടുംബ വീട്ടിലേക്കാണ് സ്വപ്നയും അമ്മയും പോകുന്നത്. ഇവിടെയെത്തി അഭിഭാഷകരുമായടക്കം ചര്ച്ച നടത്തിയ ശേഷമായിരിക്കും പ്രതികരണമുണ്ടാകുക. ആറു കേസുകളിലും സ്വപ്ന സുരേഷിന്െറ ജാമ്യ ഉപാധികള് ഇന്നലെ വൈകുന്നേരത്തോടെ കോടതിയില് സമര്പ്പിച്ചിരുന്നു. എന്ഐഎ കേസുള്പ്പെടെ എല്ലാ കേസുകളിലും സ്വപ്നക്ക് ജാമ്യം ലഭിച്ച് മൂന്ന് ദിവസം പിന്നിട്ടും ജയിലില് നിന്നും പുറത്തിറങ്ങാന് കഴിഞ്ഞിരുന്നില്ല.